Departament d'Economia i Coneixement
L'article 117.3 de la Llei 1/2003, de 19 de febrer, d'universitats de Catalunya, estableix que correspon al Govern de la Generalitat aprovar els preus públics dels ensenyaments conduents a l'obtenció dels títols universitaris oficials i la resta de drets legalment establerts.
L'article 81 de la Llei orgànica 6/2001, de 21 de desembre, d'universitats, en la redacció donada pel Reial decret llei 14/2012, de 20 d'abril, de mesures urgents de racionalització de la despesa pública en l'àmbit educatiu, estableix que els preus públics per als estudis que condueixen a l'obtenció d'un títol universitari oficial els fixa la comunitat autònoma dins els límits que estableixi la Conferència General de Política Universitària.
Aquests estaran relacionats amb els costos de prestació del servei, amb el propòsit d'aproximar gradualment els preus als costos que comporta la prestació del servei acadèmic.
D'altra banda, en l'actual conjuntura econòmica es vol millorar l'eficiència en l'ús dels recursos públics per contribuir a l'assoliment de l'estabilitat pressupostària i a una major corresponsabilitat de les persones beneficiàries dels serveis educatius en una etapa educativa postobligatòria.
Amb la finalitat que aquesta major corresponsabilitat sigui compatible amb el principi d'equitat, el Govern mantindrà el règim de beques iniciat el curs anterior (beques Equitat i Excel·lència), amb una part de l'increment d'ingressos que rebin les universitats públiques i la Universitat Oberta de Catalunya en concepte de preus dels servei acadèmics, de manera que cap persona amb mèrits suficients quedi exclosa dels estudis per raons econòmiques.
Aquest Decret fixa els preus dels crèdits de tots els estudis universitaris oficials que s'imparteixen a les universitats públiques de Catalunya i a la Universitat Oberta de Catalunya (UOC), així com els dels altres serveis acadèmics.
Així mateix, pel que fa als centres docents adscrits a aquestes universitats, es determina el percentatge sobre els preus públics dels ensenyaments que s'han d'abonar a la universitat en concepte de tutela acadèmica.
Respecte als preus també s'estableixen recàrrecs i exempcions.
Els primers pretenen garantir que els recursos públics, sempre limitats, vagin destinats de forma prioritària a donar les màximes oportunitats d'estudi als estudiants que cursen per primera vegada una carrera en una universitat pública i als que tenen un millor rendiment acadèmic.
Pel que fa a les exempcions, pretenen facilitar els estudis universitaris a persones de determinats col·lectius que reuneixen condicions subjectives específiques.
Per això, a proposta del conseller d'Economia i Coneixement, i d'acord amb el Govern,
1.1 Aquest Decret té per objectiu fixar els preus dels serveis acadèmics i complementaris dels ensenyaments que condueixen a l'obtenció de títols oficials que imparteixen els centres universitaris propis de les universitats públiques de Catalunya i la Universitat Oberta de Catalunya en el curs 2012-2013, que consten en els annexos d'aquest Decret.
1.2 L'Institut Nacional d'Educació Física de Catalunya (INEFC) aplica els imports que estableix aquest Decret en concepte de preus per a la prestació de serveis acadèmics universitaris.
1.3 Els consells socials de les universitats públiques de Catalunya fixen els preus pels conceptes següents:
a) La prestació dels ensenyaments propis de les universitats, dels cursos d'especialització i la inscripció d'estudiants que cursin determinades matèries amb autorització de la universitat.
b) La contraprestació per serveis específics i de suport a l'aprenentatge per als estudiants dels centres universitaris, i la contraprestació pels materials didàctics específics en els sistemes metodològics que impliquen semipresència en els estudis.
1.4 En el cas de la Universitat Oberta de Catalunya, els preus pels conceptes esmentats a l'apartat anterior els fixa el Patronat de la Fundació per a la Universitat Oberta de Catalunya, que també fixa igualment els preus a satisfer per a l'obtenció de títols oficials en els campus externs al seu àmbit principal i que no estan vinculats al contracte programa signat entre el departament competent en matèria d'universitats i aquesta universitat.
1.5 Els consells socials de les universitats públiques i el Patronat de la Fundació per a la Universitat Oberta de Catalunya poden diferenciar el preu dels crèdits en qualsevol nivell d'estudis per als estudiants estrangers no residents, que no siguin nacionals d'estats membres de la Unió Europea, sense que el preu corresponent pugui excedir quatre vegades els preus fixats per aquest Decret per a l'ensenyament de què es tracti i fins el 100% del seu cost, sens perjudici del que prevegin els acords i els convenis o tractats internacionals en aquesta matèria i la resta de la normativa vigent.
2.1 Els centres adscrits aplicaran els preus que estableixin els seus òrgans de Govern.
2.2 Els i les estudiants dels centres adscrits la titularitat dels quals correspon a la Generalitat de Catalunya i als seus ens autònoms o als consorcis en els quals aquesta participa abonen a les universitats, directament o a través del centre, en concepte de tutela acadèmica, el 7% dels preus establerts als apartats 1, 2, 3 i 4 de l'annex 1, segons correspongui.
2.3 Els i les estudiants dels centres adscrits la titularitat dels quals no correspon als ens esmentats a l'apartat anterior abonen a la universitat, directament o a través del centre, en concepte de tutela acadèmica, el 16% dels preus establerts als apartats 1, 2, 3 i 4 de l'annex 1, segons correspongui.
2.4 Per tal de determinar l'import al qual aplicar els percentatges anteriors, a l'annex 3 figura el coeficient d'estructura docent dels estudis dels graus i la llista dels màsters universitaris oficials que habiliten per a l'exercici d'activitats professionals regulades.
Atesa la seva formulació jurídica i les seves particularitats metodològiques, la Universitat Oberta de Catalunya determina la contraprestació pels recursos per a l'aprenentatge, d'acord amb la seva normativa acadèmica.
Beques de l'Administració de la Generalitat
La Generalitat de Catalunya, i les universitats públiques i la Universitat Oberta de Catalunya, amb el 25% dels ingressos recaptats addicionalment per aquestes amb l'increment de preus per sobre de l'IPC aplicats als graus i als estudis de primer i/o segon cicle, i per tal de garantir el principi d'equitat, realitzaran, mitjançant l'Agència de Gestió d'Ajuts Universitaris i de Recerca (AGAUR), les convocatòries de beques Equitat i de beques Excel·lència.
Les beques Equitat aniran adreçades als i a les estudiants d'aquestes universitats, de manera que, en base al nivell de renda familiar, l'aportació de l'estudiant resulti minorada en el percentatge que estableixi la convocatòria.
5.1 Les universitats han d'exigir, com a condició prèvia de matrícula o d'expedició de títols o certificats, el pagament de les quantitats pendents per matrícules en qualsevol estudi o curs acadèmic i universitat o centre al qual li sigui aplicable aquest Decret, i els interessos de demora corresponents, si s'escau.
5.2 Les universitats han de fer constar en el resguard de matrícula el percentatge de la despesa per crèdit que suposa el preu abonat per l'estudiant, en relació amb la mitjana del cost per crèdit del conjunt del sistema universitari.
5.3 El fet de no pagar la matrícula o algun dels seus fraccionaments en els terminis que estableixi la universitat pot donar lloc a la suspensió temporal dels drets de l'estudiant i, si s'escau, a l'anul·lació de la matrícula i dels efectes que aquesta hagi produït sense dret a cap reintegrament.
5.4 Sens perjudici dels fraccionaments del pagament que pugui establir cadascuna de les universitats, aquestes han de possibilitar que el pagament es pugui fer en dues fases, de la manera següent:
Un 60% a compte del preu públic del crèdit establert en aquest Decret, en el moment de formalitzar la matrícula.
Fins al 40% restant, un cop resolta la convocatòria de beques Equitat per part de l'AGAUR, en els terminis que la universitat estableixi.
Si del procediment anterior es derivés un excés en favor de l'estudiant, la universitat li retornarà aquest d'acord amb la normativa vigent.
Convalidació, adaptació i reconeixement de crèdits
6.1 Els i les estudiants que hagin obtingut la convalidació, l'adaptació o el reconeixement de crèdits per raó d'estudis o activitats realitzades en qualsevol centre universitari abonen a la universitat el 20% dels preus que estableixen els apartats 1, 2, 3, 4 i 5 de l'annex 1.
Els i les estudiants estaran exempts d'abonar a la universitat el percentatge assenyalat en supòsits especials relacionats amb la planificació de les trajectòries curriculars dels graus que la universitat ofereix als estudiants.
Aquests supòsits seran determinats per la universitat amb l'autorització del Consell Social.
6.2 La matrícula dels crèdits necessaris que fixi la universitat per adaptar els plans d'estudis anteriorment vigents als nous plans d'estudi és gratuïta.
6.3 En el cas que l'estudiant es matriculi de crèdits sense docència per raó de l'extinció del pla d'estudis, haurà d'abonar l'import íntegre sempre que la universitat ofereixi un sistema de tutories o de docència alternativa.
En el cas que la universitat no ofereixi tutories o docència alternativa s'abona a la universitat el 20% del preu.
Segones i successives matrícules
7.1 Quan un/a estudiant es matricula en qualsevol universitat per segon cop d'un mateix crèdit d'un estudi no adaptat a l'Espai Europeu d'Educació Superior de primer i/o segon cicle, de grau o de màster que l'habiliti per a l'exercici d'activitats professionals regulades, l'import d'aquest crèdit serà el resultant d'aplicar un coeficient d'1,2 al preu del crèdit.
La tercera vegada que es matricula del mateix crèdit, l'import d'aquest serà el resultant d'aplicar un coeficient de 2,6 al preu del crèdit.
A partir de la quarta vegada, inclosa aquesta, que es matricula del mateix crèdit l'import d'aquest serà el resultant d'aplicar un coeficient 3,6 al preu del crèdit.
7.2 Quan un/a estudiant es matricula per segon cop d'un mateix crèdit d'un màster que no l'habiliti per a l'exercici d'activitats professionals regulades, l'import d'aquest crèdit serà el resultant d'aplicar un coeficient d'1,625 al preu del crèdit.
La tercera vegada que es matricula del mateix crèdit l'import d'aquest serà el resultant d'aplicar un coeficient d'1,750 al preu del crèdit.
A partir de la quarta vegada, inclosa aquesta, que es matricula del mateix crèdit, l'import d'aquest serà el resultant d'aplicar un coeficient d'1,875 al preu del crèdit.
Segons i successius ensenyaments universitaris
8.1 S'aplica un coeficient d'1,4 als preus per crèdit que s'estableixen en aquest Decret als i a les estudiants que tinguin un o més títols universitaris oficials o les condicions per obtenir-ho, llevat que es tracti dels primers estudis de màster o de doctorat.
8.2 S'eximeixen del recàrrec previst a l'apartat anterior els i les estudiants que estiguin inclosos en algun dels supòsits següents:
a) Estudiants que hagin superat els estudis d'un únic primer cicle i vulguin prosseguir els seus estudis en un segon cicle.
b) Estudiants que havent iniciat uns estudis amb doble titulació hagin obtingut el títol d'una de les titulacions i s'hagin de matricular d'algun crèdit de l'altra titulació.
c) Estudiants que hagin obtingut els seus títols universitaris oficials previs únicament en universitats privades o en centres docents adscrits que apliquin preus privats.
d) Estudiants amb un grau de discapacitat igual o superior al 33%.
e) Persones que hagin estat víctimes d'actes terroristes, així com el seu o la seva cònjuge i els seus fills o filles.
f) Les víctimes de violència de gènere, així com els seus fills o filles dependents.
Abast de les exempcions i bonificacions
9.1 Les condicions que donen dret a les exempcions en els preus s'han de complir a la data d'inici de la prestació de l'activitat acadèmica.
9.2 En cap cas no es poden aplicar als i a les estudiants exempcions o bonificacions al pagament dels preus que es fixen en aquest Decret, tret de les que s'hi recullen expressament, així com qualsevol altra que pugui establir la normativa vigent.
Beques generals de l'Administració de l'Estat
10.1 Poden formalitzar la matrícula sense abonar els preus establerts per aquest Decret els i les estudiants de grau, de primer i/o segon cicle i de màster que vulguin sol·licitar una beca o ajut a l'estudi per al curs 2012-2013 convocada pel Ministeri d'Educació, Cultura i Esports, i compleixin previsiblement els requisits d'aquella convocatòria.
A aquests efectes, l'AGAUR emetrà una acreditació de caràcter econòmic que els i les estudiants hauran de presentar en el moment de formalitzar la matrícula.
En tot cas, l'exempció total del pagament de l'import de la matrícula resta condicionat a l'obtenció efectiva de la beca.
No hauran de presentar aquesta acreditació els estudiants que ja disposen de la credencial de becari del curs 2011-2012.
10.2 En qualsevol cas, si posteriorment els i les estudiants no obtenen la condició de becari amb dret a l'exempció del preu dels serveis acadèmics estaran obligats a abonar-ne el preu corresponent, en els terminis indicats per la universitat.
11.1 Els i les estudiants membres de famílies nombroses de categoria especial a l'inici del curs acadèmic tenen dret a l'exempció total dels preus públics fixats per aquest Decret.
Els i les estudiants membres de famílies nombroses de categoria general a l'inici del curs acadèmic tenen dret a l'exempció del 50 per cent dels preus públics fixats per aquest Decret.
11.2 Aquesta condició s'acredita mitjançant la presentació del títol de família nombrosa.
Matrícules d'honor i premi extraordinari
12.1 Els i les estudiants que obtinguin crèdits amb matrícules d'honor en el curs acadèmic immediatament anterior es poden acollir a l'exempció en l'import de la matrícula d'un nombre de crèdits equivalent al que hagin obtingut amb aquesta qualificació acadèmica.
12.2 Els i les estudiants amb matrícula d'honor o amb premi extraordinari en el batxillerat tenen dret a l'exempció total dels preus públics de tots els crèdits de què es matriculin durant el primer curs del primer any dels seus estudis universitaris.
L'exercici d'aquest dret no resta subjecte a termini.
13.1 Els i les estudiants amb un grau de discapacitat igual o superior al 33% documentalment justificada tenen dret a l'exempció total dels preus públics fixats per aquest Decret.
13.2 Aquesta condició s'acredita mitjançant la presentació de qualsevol dels documents previstos per la normativa vigent.
14.1 Les persones que hagin estat víctimes d'actes terroristes, així com el seu/la seva cònjuge i els seus fills o filles tenen dret a l'exempció total dels preus públics fixats per aquest Decret.
14.2 Aquesta condició s'acredita mitjançant la presentació de la resolució administrativa corresponent.
En el cas del/de la cònjuge i els fills o filles, s'ha d'adjuntar també el llibre de família.
Víctimes de violència de gènere
15.1 Les víctimes de violència de gènere, així com els seus fills i filles dependents, tenen dret a l'exempció total dels preus públic fixats per aquest Decret.
15.2 Aquesta condició s'acredita mitjançant la presentació de qualsevol dels documents previstos per la normativa vigent, així com del llibre de família en el cas dels fills o filles dependents.
16.1 Els imports corresponents a les exempcions dels preus que estableix el present Decret seran compensats a les respectives universitats per l'Administració de la Generalitat de Catalunya, tret d'aquelles que corresponguin a l'Administració de l'Estat, d'acord amb el que disposa la disposició addicional dinovena de la Llei orgànica 4/2007, de 12 d'abril, de modificació de la Llei orgànica 6/2001, de 21 de desembre, d'universitats.
16.2 Als efectes de compensació a les universitats dels i de les estudiants becats pel Ministeri d'Educació, Cultura i Esports es considerarà que el preu per crèdit és el fixat per al curs 2011-2012 actualitzat amb el coeficient que determini la Conferència General de Política Universitària.
Per fer front al pagament dels preus per la prestació de serveis acadèmics universitaris que fixa aquest Decret, els i les estudiants poden acollir-se a les fórmules de finançament que ofereix l'Agencia de Gestió d'Ajuts Universitaris i de Recerca.
D'acord amb els convenis signats entre l'Agència de Gestió d'Ajuts Universitaris i de Recerca i les universitats públiques catalanes, l'incompliment per part dels i de les estudiants dels pagaments derivats d'aquests crèdits produeix els efectes previstos a l'article 5.3 d'aquest Decret.
Aquest Decret entra en vigor l'endemà de la publicació al DOGC.
Barcelona, 10 de juliol de 2012
Conseller d'Economia i Coneixement
Preus per serveis acadèmics de caràcter docent
—1 Preus per la prestació dels ensenyaments no adaptats a l'Espai Europeu d'Educació Superior que condueixen a l'obtenció dels títols universitaris oficials de primer cicle, de primer i segon cicle, i només de segon cicle
1.1 Estudis amb grau d'experimentalitat 1.
Llicenciatures: antropologia social i cultural, ciències del treball, ciències polítiques i de l'administració, dret, filologies (alemanya, anglesa, àrab, catalana, clàssica, eslava, francesa, gallega, hebrea, hispànica, italiana, portuguesa i romànica), filosofia, història, història de l'art, història i ciències de la música, humanitats, lingüística, sociologia, teoria de la literatura i literatura comparada.
Diplomatures: gestió i administració pública, relacions laborals i treball social.
1.2 Estudis amb grau d'experimentalitat 2.
Llicenciatures: administració i direcció d'empreses, ciències actuarials i financeres, criminologia, documentació, economia, geografia, investigació i tècniques de mercat, pedagogia, periodisme, psicologia, psicopedagogia, publicitat i relacions públiques i traducció i interpretació (alemany, anglès i francès).
Diplomatures: biblioteconomia i documentació, ciències empresarials, educació social.
Mestre/a: especialitat en educació especial, educació física, educació infantil, educació musical, educació primària i en llengua estrangera.
1.3 Estudis amb grau d'experimentalitat 3.
Llicenciatures: belles arts, ciències ambientals, ciències de l'activitat física i de l'esport, ciències i tècniques estadístiques, comunicació audiovisual, estudis d'Àsia Oriental, física i matemàtiques.
Diplomatures: estadística, màquines navals, navegació marítima i turisme.
Enginyeries: enginyeria en informàtica i enginyeria en organització industrial.
Enginyeries tècniques: enginyeria tècnica aeronàutica, especialitat en aeronavegació.
Enginyeria tècnica agrícola, especialitat en explotacions agropecuàries, hortofructicultura i jardineria, indústries agràries i alimentàries, mecanització i construccions rurals.
Enginyeria tècnica de forestal, especialitat en: explotacions de forestals, i indústries de forestals.
Enginyeria tècnica industrial, especialitat en: electricitat, electrònica industrial, mecànica, química industrial i tèxtil.
Enginyeria tècnica en informàtica de gestió, enginyeria tècnica en informàtica de sistemes, enginyeria tècnica de mines, especialitat en explotació de mines.
Enginyeria tècnica d'obres públiques, especialitat en construccions civils, hidrologia, transports i serveis urbans.
Enginyeria tècnica en disseny industrial.
Enginyeria tècnica de telecomunicació, especialitat en so i imatge.
Enginyeria tècnica en topografia.
Enginyeria tècnica de telecomunicació, especialitat en: sistemes electrònics, sistemes de telecomunicació, telemàtica.
Enginyeria tècnica naval, especialitat en propulsió i serveis del vaixell.
1.4 Estudis amb grau d'experimentalitat 4.
Llicenciatures: biologia, biotecnologia, bioquímica, ciència i tecnologia dels aliments, enologia, farmàcia, geologia, màquines navals, medicina, nàutica i transport marítim, odontologia, química i veterinària.
Enginyeries: enginyeria agronòmica, enginyeria aeronàutica, enginyeria en automàtica i electrònica industrial, enginyeria de camins, canals i ports, enginyeria en electrònica, enginyeria de forests, enginyer geòleg, enginyeria industrial, enginyeria química, enginyeria de materials, enginyeria de telecomunicació i enginyeria de mines.
Diplomatures: fisioteràpia, infermeria, logopèdia, nutrició humana i dietètica, òptica i optometria, podologia i teràpia ocupacional.
—2 Preus per la prestació d'ensenyaments conduents a l'obtenció de títols oficials de grau (adaptats a l'Espai Europeu d'Educació Superior) de les universitats públiques de Catalunya
2.1 Els preus dels crèdits corresponents als estudis oficials de grau es distribuiran en tres nivells de coeficient d'estructura docent segons el que s'especifica a l'annex 2.
Els imports d'aquests crèdits són els següents:
2.1.1 Estudis amb coeficient d'estructura docent A.
2.1.2 Estudis amb coeficient d'estructura docent B.
2.1.3 Estudis amb coeficient d'estructura docent C.
—3 Preus per la prestació d'ensenyaments de programes de doctorat no adaptats a l'Espai Europeu d'Educació Superior
3.1 Crèdits docents: distribuïts en deu nivells d'experimentalitat, en funció del tipus de programa de doctorat que determinin els consells socials de les universitats, o el Patronat de la Fundació per a la Universitat Oberta de Catalunya en el cas de la Universitat Oberta de Catalunya, 55,01 euros (nivell d'experimentalitat 1), incrementat en 10,83 euros per nivell, fins a 152,49 euros.
3.2 Crèdits d'investigació: distribuïts en deu nivells d'experimentalitat, en funció del programa de doctorat, que determinin els consells socials de les universitats o el Patronat de la Fundació per a la Universitat Oberta de Catalunya en el cas de la Universitat Oberta de Catalunya, 75,65 euros (nivell d'experimentalitat 1), incrementat en 10,95 euros per nivell, fins a 174,12 euros.
3.3 Preus per als i les estudiants de doctorat que han superat el total de crèdits del programa de doctorat i encara no han defensat la seva tesi doctoral: 118,67 euros.
3.4 Preus de l'examen de suficiència investigadora i de l'examen de tesi doctoral: 152,43 euros.
—4 Preus per la prestació d'ensenyaments conduents a l'obtenció de títols de màsters universitaris oficials i doctorats adaptats a l'Espai Europeu d'Educació Superior de les universitats públiques
4.1 Màsters universitaris oficials: els imports del crèdit d'aquests estudis seran els següents:
a) Màsters que habilitin per a l'exercici d'activitats professionals regulades incloses a l'annex 4: el preu per crèdit és de 40,00 euros.
b) Màsters que no habiliten per a l'exercici d'activitats professionals regulades: el preu per crèdit és de 64,00 euros.
4.2 En el cas dels màsters de l'apartat b) del punt anterior, els consells socials podran establir una bonificació de fins el 30% sobre el preu del crèdit establert per a aquells estudiants que compleixin uns determinats requisits.
4.3 Màsters universitaris oficials de l'Institut Nacional d'Educació Física de Catalunya (INEFC):
Màster universitari en Dret de l'Esport-Edició Iberoamericana: 37,00 euros/crèdit.
Màster universitari RETAN-Edició Iberoamericana: 37,00 euros/crèdit.
4.4 Doctorat: els cursos, seminaris o altres activitats de formació investigadora que, si escau, puguin organitzar les universitats en els estudis oficials de doctorat, sempre que estiguin estructurats en crèdits, es fixen de la mateixa manera i amb els mateixos imports que preveu l'apartat 4.1 d'aquest annex 1.
4.5 Els i les aspirants que, si escau, siguin admesos a un programa de doctorat adaptat a l'Espai Europeu d'Educació Superior abonaran, en funció de les circumstàncies acadèmiques:
a) per la direcció, tutela i avaluació continuada de la tesi doctoral, un preu de 389,76 euros;
b) per la lectura i defensa de la tesi doctoral, un preu de 152,43 euros, que s'abonaran en el curs en què tingui lloc aquesta.
Respecte als doctorands que van iniciar un programa de doctorat d'acord amb la normativa anterior a l'adaptació d'aquests estudis a l'Espai Europeu d'Educació Superior, i que amb posterioritat s'han incorporat a un doctorat adaptat a la nova normativa, se'ls aplicarà el preu establert per als programes de doctorat no adaptats.
—5 Preus per la prestació de serveis acadèmics universitaris dels ensenyaments que condueixen a l'obtenció de títols universitaris oficials realitzats en el campus principal de la Universitat Oberta de Catalunya i vinculats al contracte programa amb el departament competent en matèria d'universitats
5.1 Preus per la prestació dels ensenyaments que condueixen a l'obtenció dels títols universitaris oficials de primer cicle, de primer i segon cicle, i només de segon cicle.
5.1.1 Llicenciatures en ciències del treball, ciències polítiques i de l'administració, comunicació audiovisual (2n cicle), estudis d'Àsia Oriental (2n cicle), dret, humanitats, investigació i tècniques de mercat (2n cicle), psicopedagogia, filologia catalana, administració i direcció d'empreses, psicologia, documentació, publicitat i relacions públiques (2n cicle), diplomatura en ciències empresarials i diplomatura en turisme: 15,66 euros per crèdit.
5.1.2 Enginyeria en informàtica, enginyeria tècnica en informàtica de gestió, enginyeria tècnica en informàtica de sistemes i enginyeria tècnica de telecomunicació (especialitat telemàtica): 17,49 euros per crèdit.
5.2 Preus per la prestació d'ensenyaments conduents a l'obtenció de títols oficials adaptats a l'Espai Europeu d'Educació Superior.
5.2.1 Preus per la prestació d'ensenyaments conduents a l'obtenció de títols oficials de grau especificats a l'annex 2 del Decret, distribuïts en dos nivells de coeficient d'estructura docent.
L'import del preu que correspon al crèdit per a cadascun dels nivells és:
5.2.1.1 Estudis amb coeficient d'estructura docent A.
5.2.1.2 Estudis amb coeficient d'estructura docent B.
5.2.2 Màsters universitaris oficials: el preu per crèdit serà de 32,46 euros.
Preus per serveis acadèmics de caràcter administratiu
—6 Expedició de títols acadèmics
6.1 Títol universitari oficial de graduat/ada, diplomat/ada, llicenciat/ada, arquitecte/a tècnic/a, arquitecte/a, enginyer/a tècnic/a, enginyer/a o mestre/a, màster universitari (oficial) i de doctor/a amb Suplement Europeu al Títol i duplicat: 211,97 euros.
6.2 Certificat diploma d'estudis avançats del programa de doctorat (suficiència investigadora): 76,32 euros.
6.3 Suplement Europeu al Títol: 31,82 euros.
—7 Prova d'aptitud per a l'homologació de títols estrangers
7.1 Prova d'aptitud per a l'homologació de títols estrangers: 148,34 euros.
7.2 L'adaptació curricular que requereixi aquesta prova d'aptitud es valorarà en crèdits per la universitat.
L'estudiant abonarà el preu del crèdit corresponent d'acord amb els imports establerts en aquest Decret.
—8 Homologació d'estudis o títols estrangers
8.1 Estudi d'homologació de títols estrangers d'educació superior a títols de màsters universitaris i doctorats: 211,97 euros.
8.2 Expedició de la credencial acreditativa de la concessió d'homologació dels títols estrangers esmentats a l'apartat anterior: 211,97 euros.
9.1 Gestió d'expedient acadèmic.
Modificacions i ampliacions parcials: 26,50 euros.
9.2 Expedició de certificacions acadèmiques: 26,50 euros.
9.3 Estudis d'expedient acadèmic per a la convalidació, adaptació, transferència i reconeixement de plans d'estudi: 52,99 euros.
9.4 Estudi d'equivalència de títol d'estudis estrangers per a l'accés als estudis de màster o doctorat o sol·licitud d'estudi de la trajectòria acadèmica dels titulats universitaris conforme a sistemes educatius estrangers per a l'accés a estudis de màster o doctorat sense títol homologat: 211,97 euros.
Classificació dels estudis en coeficients d'estructura docent dels graus del centres integrats
Ciència política i gestió pública
Ciències polítiques i de l'Administració
Criminologia i polítiques públiques de prevenció
Estudis d'anglès i de clàssiques
Estudis de català i de clàssiques
Estudis de francès i de clàssiques
Estudis d'espanyol i de clàssiques
Estudis hispànics: llengua i literatura
Estudis internacionals d'economia i empresa/International Business Economics
Geografia i ordenació del territori
Geografia i ordenació del territori -en xarxa-
Geografia, ordenació del territori i gestió del medi ambient
Llengua i literatura espanyoles
Llengua i literatura hispàniques
Llengües i literatures modernes
Ciència i tecnologia dels aliments
Ciències i tecnologies de telecomunicació
Comunicació i industries culturals
Comunicació i periodisme audiovisuals
Conservació-restauració de béns culturals
Enginyeria agrària i alimentària
Enginyeria agroambiental i del paisatge
Enginyeria de disseny industrial i desenvolupament del producte
Enginyeria de recursos energètics i miners
Enginyeria de sistemes biològics
Enginyeria de sistemes de telecomunicació
Enginyeria de sistemes electrònics
Enginyeria de tecnologia i disseny tèxtil
Enginyeria electrònica de telecomunicació
Enginyeria geomàtica i topografia
Enginyeria nàutica i transport marítim
Estudis d'Àsia Oriental -japonès
Traducció i interpretació -alemany
Traducció i interpretació -anglès
Traducció i interpretació -francès
Traducció i interpretació -llengua de signes catalana
Estudis amb coeficient d'estructura docent C
Màrqueting i investigació de mercats
Classificació dels estudis en coeficients d'estructura docent dels graus dels centres adscrits i llista dels màsters que habiliten per a l'exercici d'activitats professionals regulades dels centres adscrits
classificació dels estudis en coeficients d'estructura docent dels graus dels centres adscrits
Graus amb coeficient d'estructura docent A
Administració d'empreses i gestió de la innovació
Màrqueting i comunitats digitals
Relacions laborals i recursos humans
Graus amb coeficient d'estructura docent B
Enginyeria d'organització industrial
Enginyeria en organització industrial
Negocis i màrqueting internacionals
Graus amb coeficient d'estructura docent C
Ciències de l'activitat física i de l'esport
Pilot d'aviació comercial i operacions aèries
Màsters universitaris oficials que habiliten per a l'exercici d'activitats professionals regulades dels centres adscrits
Màsters universitaris oficials que habiliten per a l'exercici d'activitats professionals regulades
Enginyeria de camins, canals i ports
Especialitat en orientació en anglès
Especialitat en orientació educativa
Especialitat en orientació en geografia-història
Especialitat en orientació en matemàtiques